b'\n_START_ARTICLE_\nHeikki Papunen\n_START_PARAGRAPH_\nHeikki Tapani Papunen (s.28. joulukuuta 1936 Ikaalinen) on suomalainen geologi ja emeritusprofessori. H\xc3\xa4n on ollut Turun yliopiston geologian ja mineralogian professori vuodesta 1982. H\xc3\xa4nen tutkimusalaansa ovat olleet malmimineralogia ja malmit, etenkin nikkeli- ja platinaesiintym\xc3\xa4t._NEWLINE_Papunen valmistui 1960 ja v\xc3\xa4itteli Helsingin yliopistosta 1971. Opiskeluaikaisten Kuhmon vihre\xc3\xa4kivivy\xc3\xb6hykkeen tutkimukset her\xc3\xa4ttiv\xc3\xa4t h\xc3\xa4ness\xc3\xa4 elinik\xc3\xa4isen kiinnostuksen geologiaan. H\xc3\xa4nelle my\xc3\xb6nnettiin vuonna 2007 ensimm\xc3\xa4inen Fennoscandian Exploration and Mining (FEM) -erikoispalkinto. Vuonna 2016 h\xc3\xa4nelle my\xc3\xb6nnettiin Suomen geologisen seuran kultainen Eskola-mitali.'